“O‘rta maxsus, kasb-hunar ta’limi muassasalari boshqaruv, texnik, xizmat ko‘rsatuvchi va o‘quv-yordamchi xodimlarining namunaviy shtatlarini tasdiqlash to‘g‘risida”gi qarorni o‘z kuchini yo‘qotgan deb topish haqida

O‘zbekiston Respublikasi Prezidentining 2017-yil 24-maydagi PF-5052-son “Bandlik sohasida davlat siyosatini yanada takomillashtirish va mehnat organlari faoliyati samaradorligini tubdan oshirish chora-tadbirlari to‘g‘risida”gi Farmoni, O‘zbekiston Respublikasi Vazirlar Mahkamasining 2018-yil 25-maydagi 391-son “O‘zbekiston Respublikasi Oliy va o‘rta maxsus ta’lim vazirligining Kasb-hunar ta’limi markazi to‘g‘risidagi nizomni tasdiqlash haqida”gi qaroriga muvofiq O‘zbekiston Respublikasi Oliy va o‘rta maxsus ta’lim vazirligining Kasb-hunar ta’limi markazi, Bandlik va mehnat munosabatlari vazirligi hamda Moliya vazirligi qaror qiladi:
 1. O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi, Mehnat vazirligi, Moliya vazirligining 2017-yil 17-apreldagi 26/qq, 9-q/q, 39-son “O‘rta maxsus, kasb-hunar ta’limi muassasalari boshqaruv, texnik, xizmat ko‘rsatuvchi va o‘quv-yordamchi xodimlarining namunaviy shtatlarini tasdiqlash to‘g‘risida”gi qarori (ro‘yxat raqami 2875, 2017-yil 21-aprel) (O‘zbekiston Respublikasi qonun hujjatlari to‘plami, 2017-y., 16-son, 284-modda) o‘z kuchini yo‘qotgan deb topilsin.
 2. Mazkur qaror O‘zbekiston Respublikasi Adliya vazirligi, Oliy va o‘rta maxsus ta’lim vazirligi, Qishloq xo‘jaligi vazirligi, Suv xo‘jaligi vazirligi, Sog‘liqni saqlash vazirligi, Madaniyat vazirligi, O‘zbekiston Badiiy akademiyasi, Davlat soliq qo‘mitasi bilan kelishilgan. 
 3. Mazkur qaror rasmiy e’lon qilingan kundan e’tiboran kuchga kiradi.